Ukrajnában nem hagyták szó nélkül azt a magyar szólamot, hogy az atom biztonságos és környezetbarát
Tovább turnézik a magyar delegáció a környező orsázgokban a paksi atomreőműépítés megkezdéséhez szükséges közmeghallgatásokra. A horvát, osztrák, román helyszínek után Kijev, Ukrajna fővárosában kérdezett bele Aszódi Attila előadásába
A Greenpeace Magyaroroszág immár rendszeres kísérője annak a magyar kormányzati delegációnak, melyet Aszódi Attila, a Paks II. erőműépítési projekt kormánybiztosa vezet. A zöldszervezet blogján megjelent friss poszt
a nemzetközi egyezményekben kötelezően előírt közmeghallgatások kijevi állomásán történekről számol be. (A korábbi, bécsi, illetve két romániai eseményről a hvg.hu is beszámolt.)

"Alig ötvenen vettek részt a meghallgatáson. A népes magyar delegáció mellett ukrán oldalról a környezetügyért felelős minisztérium nemzetközi osztályvezetője és az európai integrációért felelős miniszterhelyettes volt jelen, míg a civil szervezeteket és a magánembereket úgy 15-20 érdeklődő képviselte." - olvasható a blogon.

Meg az, hogy bár Aszódi a korábbi meghallgatásokon bevetett módon igyekszik minden kérdésben optimista válaszokat adni (a nukleáris fűtőanyag Ukrajnán keresztüli szállításával és a Duna vízhőmérsékletének alakulásával kapcsolatosan is csak jó híre van, "az atom az különben is környezetbarát, a nap meg éjjel amúgy sem süt"), gyakoriak a visszakérdeznek, és sok az értetlenkedés.

A részletes beszámolót itt olvashatja http://greenpeace.blog.hu/2015/10/09/ukrajna_es_paks_ii
közmeghallgatás greenpeace Aszódi Attila atomerőműépítés Paks 2 Kijev